Diari Oficial de la Generalitat Valenciana


Sumari del DOGV 9694, del 29-09-2023 (2023/9760)

RESOLUCIÓ de 22 de setembre de 2023, de la Presidència de la Generalitat, per la qual es classifica en classe segona el lloc de col·laboració de sotssecretaria de l'Ajuntament d'Alfafar.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9694

Data del DOGV
:   29-09-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/9760


Data del document
:   22-09-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de setembre de 2023, de la Presidència de la Generalitat, per la qual es classifica en classe segona el lloc de col·laboració de sotssecretaria de l'Ajuntament d'Alfafar. [2023/9760]  
El Ple de l'Ajuntament d'Alfafar, en sessió de data 19 de maig de 2023, va acordar aprovar amb caràcter definitiu la modificació de la plantilla de personal i de la relació de llocs de treball aprovada inicialment per acord de l'Ajuntament Ple de data 30 de març de 2023, relativa, entre altres assumptes, a la creació de la plaça de sotssecretari/ària, resolent les al·legacions presentades.  
Aquesta aprovació definitiva va ser publicada en el Butlletí Oficial de la Província de València número 106, de data 2 de juny de 2023. Aprovada amb caràcter definitiu la modificació de plantilla i relació de llocs de treball, va ser publicada en el Butlletí Oficial de la Província de València número 114, de data 14 de juny de 2023.  
Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i fent ús de les atribucions conferides per l'article 14 del Decret 131/2023, de 10 d'agost, del Consell, pel qual s'aprova el Reglament orgànic i funcional de la Presidència de la Generalitat, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 21.02.2022), en aplicació de la disposició addicional 2a del Decret 112/2023, resolc:  
  
  
Primer  
Donar publicitat de l'acord adoptat pel Ple de l'Ajuntament d'Alfafar en sessió celebrada el dia 19 de maig de 2023, pel qual es crea el lloc de col·laboració de sotssecretaria.  
  
Segon  
Classificar en classe segona el lloc de col·laboració de sotssecretaria de l'Ajuntament d'Alfafar, que queda reservat a personal funcionari d'Administració local amb habilitació de caràcter nacional de la subescala de secretaria amb categoria d'entrada.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 22 de setembre de 2023.- El president de la Generalitat, p. d. (R 17.02.2022; DOGV 21.02.2022), el secretari autonòmic de Presidència: Cayetano García Ramirez.